Okresná prokuratúra Brezno 
Boženy Němcovej 3, 977 31 Brezno

Číslo: 2 Pv 209/15/6603	Brezno, 23.09.2015 
EEČ : 2-46-78-2015

U Z N E S E N I E

Trestná vec:	obv. XXXXX 
Trestný čin:	Prečin Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Brezno 

Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného  
XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	trvalé bydlisko: XXXXX 807 XXXXX, Slovensko
	väzba: nie
ktorý je trestne stíhaný pre trestný čin:
- Prečin Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:

dňa 03.07.2015 asi o 13.45 h v k. ú. obce XXXXX v lokalite zv. Pod Úbočou, našiel spoločne s XXXXX a XXXXX torzo uhynutej zveri, a to jeleňa lesného, ktorému spoločne, bez príslušného povolenia, odrezali hlavu s parožím, ktorú vzali so sebou a následne odstránili z hlavy parožie, ktoré potom odpredali XXXXX za sumu 40 €, čím spôsobili Poľovnému združeniu Orlová, so sídlom XXXXX, 976 71, IČO XXXXX, škodu vo výške 87 €, 

lebo trestné stíhanie je neprípustné, proti tomu, kto zomrel alebo bol vyhlásený za mŕtveho  
 
Odôvodnenie:
Policajt OO PZ Pohorelá uznesením ORP-357/PH-BR-2015 zo dňa 08.07.2015 začal trestné stíhanie a zároveň vzniesol obvinenie XXXXX, XXXXX a XXXXX za prečin pytliactva spolupáchateľstvom podľa § 20, § 310 ods. 1 Tr. zák. na tom skutkovom základe, že dňa 03.07.2015 asi o 13.45 h v k. ú. obce XXXXX v lokalite zv. Pod Úbočou, našli torzo uhynutej zveri, a to jeleňa lesného, ktorému spoločne, bez príslušného povolenia, odrezali hlavu s parožím, ktorú vzali so sebou a následne odstránili z hlavy parožie, ktoré potom odpredali XXXXX za sumu 40 €, čím spôsobili Poľovnému združeniu Orlová, so sídlom XXXXX, 976 71, IČO XXXXX, škodu vo výške 87 €.

V priebehu vykonaného prípravného konania boli vo veci vypočutí obvinení XXXXX, XXXXX, poškodený XXXXX, svedok XXXXX a bol zadovážený potrebný listinný materiál. 

Na č.l. 31-32 spisového materiálu sa nachádza oznámenie o úmrtí a list o prehliadke mŕtveho obce Muráň, z ktorých je zrejmé, že obv. XXXXX dňa 17.08.2015 v obci Muránska Dlhá Lúka, zomrel. 

Podľa § 215 ods. 1 písm. d) Tr. por. prokurátor zastaví trestné stíhanie, ak je trestné stíhanie neprípustné podľa § 9.  Podľa § 9 ods. 1 písm. d) Tr. por.  trestné stíhanie nemožno začať a ak už bolo začaté, nemožno v ňom pokračovať a musí byť zastavené, proti tomu, kto zomrel. 

Nakoľko z vykonaného dokazovania je zrejmé, že obv. XXXXX zomrel, tak bolo potrebné podľa § 215 ods. 1 písm. d) Tr. por. s poukazom na § 9 ods. 1 písm. d) Tr. por. trestné stíhanie proti nemu zastaviť. 	

Poučenie:
Proti tomuto uzneseniu je prípustná sťažnosť, ktorú možno podať u prokurátora Okresná prokuratúra do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	JUDr. Ľuboslav Čižmár 
	 prokurátor